
SAND  OPLYSNING   ER  KUNDSKAB  OM  TINGENE  SOM   DE  ER 


NUMMER    14 


15.  JULI  1921 


70.  AARGANG 


SENATOR  REED  SMOOT. 

I  »Dearborn  Independent«,  et  Blad  udgivet  af  den  bekendte 
Henry  Ford,  er  fornylig  fremkommet  en  længere  Artikel  om 
den  fremragende  Statsmand,  Senator  Reed  Smoot  fra  Utah. 
Artiklen  betegner  Reed  Smoot  som  det  amerikanske  Senats 
mægtigste  Mand  og  indleder  derpaa  en  Skildring  af  denne 
usædvanlige  Personlighed  omtrent  som  folger: 

Senator  Reed  Smoot  er  Apostel  i  Mormonernes  Kirke  i 
Utah.  Han  har  siddet  i  Senatet  i  18  Aar  og  er  valgt  for  yder- 
ligere seks  Aar.  Han  blev  født  i  Saltsøstaden  10.  Januar  1862 
Faderen  var  Amerikaner,  Moderen  var  af  norsk  Afstamning. 
Han  er  seks  Fod  og  to  Tommer  høj.  Fysisk  er  han  et  Bil- 
lede paa  Mandighed,  kraftig  og  uden  overflødigt  Kød.  Han 
siger,  at  siden  han  blev  født,  har  han  aldrig  kendt  til  Syg- 
dom, og  han  er  en  typisk  Amerikaner. 

Smoot  er  Formand  for  den  Komité  i  Kongressen,  der  har 
med  Omorganisationen  af  Departementerne  at  gøre.  Dette  vil 
sige,  at  han  er  den  overordentlig  kyndige  Ekspert,  der  i  Lø- 

bet  af  Aaret  vil  omordne  og  omgruppere  alle  de  under  Re- 
geringen sorterende  Kontorer.  Han  er  Formand  for  Komitéen 
for  Tryksager,  bestemmer  hvad  der  maa  og  ikke  maa  offent- 
liggøres af  Regeringens  Bureauer.  Han  er  Formand  for  Se- 
natets Komitéer  for  offentlige  Landomraader  og  Formand  for 
Indenrigsministeriets  Udgiftskomité.  Han  er  Næstformand  i 
den  almægtige  Komité  for  Pensioner  m.  m.  Desuden  indtager 
han  indflydelsesrige  Positioner  i  Komitéerne  for  Finansvæs- 
net,  Civiltjensten  og  Territorierne. 

Da  Smoot  blev  spugt  om,  hvorledes  han  vandt  den  Magt 
i  Senatet,  svarede  han:  »Ved  at  arbejde.«  Han  sagde,  at  der 
var  kun  én  Ting,  han  takkede  for  sit  Held  i  Livet  —  Arbejde. 
Paa  Forespørgsel  om,  hvor  mange  Timer  om  Dagen  han  ar- 
bejdede, svarede  han,  at  han  aldrig  arbejdede  mindre  end  16 
Timer  om  Dagen,  undertiden  18.  Han  holder  aldrig  op  for  at 
spille  Golf  eller  Basebold.  Han  tror,  at  den  Idé,  at  man  bor 
tage  saa  og  saa  megen  Tid  til  Fornøjelse,  er  noget  Vrøvl.  Han 
har  aldrig  spillet  og  aldrig  holdt  Ferie.  Efter  alt  at  dømme 
er  han  den  dygtigste  Mand  paa  59  Aar  i  Senatet.  Han  an- 
befaler 7  Timers  Søvn  af  Døgnets  24  som  Fornøjelse.  Sam- 
tidig med  at  han  slukker  Lyset,  slukker  han  Bevidstheden, 
sover  til  han  er  normalt  forfrisket  og  styrket,  staar  op  og  be- 
gynder sit  Arbejde  igen. 

Da  Senator  Smoot  forst  kom  ind  i  de  Forenede  Staters 
Kongres,  blev  han  valgt  ind  i  Erstatningskomitéen.  Det  var 
den  mest  ensformige  Stilling,  der  kunde  tænkes.  Der  var  Tu- 
sinder af  Mennesker,  der  anraabte  om  Regeringens  Hjælp  paa 
Grund  af  virkelige  eller  indbildte  Tab.  Hvert  Krav  ledsagedes 
af  en  endeløs  Fremsættelse  af  Kendsgerninger  og  Paastande. 
Intet  andet  Menneske  gravede  nogensinde  saa  dybt  ned  i  alle 
de  Krav,  som  denne  unge  Senator  fra  Utah.  Han  arbejdede 
paa  dem  16  Timer  om  Dagen.  Saa  kunde  det  ske,  at  naar  der 
forelaa  en  ny  Sag,  blev  Smoot  anmodet  om  at  fremsætte  dens 
Hovedpunkt.  Han  fremsatte  Kendsgerningerne  nogternt,  pro- 

saisk,  men  korrekt.  Det  har  i  disse  18  Aar  aldrig  hændt,  at 
Smoots  Kendsgerninger  er  blevet  omstødt. 

De  ældre  Senatorer  begyndte  at  lægge  Mærke  til,  at  denne 
Mand  var  meget  nyttig.  Han  fordøjede  al  intellektuel  Føde 
særdeles  godt,  ogsaa  det,  der  var  ufordøjeligt  for  det  store 
Flertal.  Saa  kom  Tiden,  da  Tariffen  skulde  revideres.  Aldrich 
Tarif  Kommission,  der  virkede  for  mere  end  en  halv  Snes 
Aar  siden,  gennemførte  et  udtømmende  Studium  af  denne 
indviklede  Sag.  Smoot  blev  valgt  ind  i  den  Kommission.  Aar 
efter  Aar  arbejdede  han  med  den  Tarif  16  Timer  daglig.  Han 
blev  et  vandrende  Leksikon  over  Tariffer.  Han  kunde  udrede 
dem  alle  i  Fortid,  Nutid  og  Fremtid.  Af  Instinkt  var  han 
Protektionist  (Toldbeskyttelse),  skønt  hans  Fader  var  en  Ken- 
tucky Demokrat,  valgte  han  selv  den  republikanske  Told. 
Hans  Anskuelser  stemte  overens  med  Senatets  mægtigste 
Mænds.  Han  viste  sig  nyttig,  og  hans  Kendskab  til  Sagerne 
var  til  megen  Gavn  for  hans  Medforbundne.  De  behøvede  ikke 
at  udfinde  Kendsgerningerne  og  undersøge  dem  —  de  spurgte 
Smoot. 

Gradvis  samlede  Smoot  mere  og  mere  Magt  om  sig.  Nu 
kalder  man  ham  De  Forenede  Staters  Generaldirektør.  Det  er 
uomstødeligt  sandt,  at  han  har  mere  at  gøre  med  Regerings- 
arbejdet  end  nogen  anden  Mand.  Man  spurgte  Smoot,  hvor- 
fra han  fik  sin  Idé  om  Lykke  gennem  Arbejdet.  Han  sagde, 
at  hans  Moder  havde  lært  ham  det.  Hun  kom  til  Utah  med 
de  første  Mormonpionerer.  De  kom  til  Fods,  og  hans  Moder, 
der  var  en  Pige  paa  18  Aar,  trak  Haandkarren  fra  Missouri- 
floden til  Utah.  Der  tog  hun  virksom  Del  i  at  skabe  et  Rige 
paa  Sletterne.  Hun  troede  paa  Arbejde  og  lærte  sin  Dreng 
det.  Medens  han  gik  i  Skole,  arbejdede  han  hver  Lørdag  og 
Søndag  paa  en  Uldmølle. 

22  Aar  gammel  blev  han  Bestyrer  af  den  Mølle.  I  Mel- 
lemtiden fuldendte  han  sin  Kollegieuddannelse  og  blev  blandt 
andet  Ejer  af  en  Materialhandel,  som  han  ejer  endnu.  Smoot 
er  for  længe  siden  blevet  en  velstaaende  Mand. 

Foruden  denne  og  andre  Udtalelser  fra  Amerikas  ledende 
Blade  mindes  vi  Præsident  Tafts  Ord  i  en  Tale,  han  holdt  i 
Utah;  han  udtalte,  at  han  haabede,  at  Staten  vilde  vedblive 
med  at  vælge  Senator  Reed  Smoot,  Mormonernes  Apostel,  ind 
i  det  amerikanske  Senat,  thi  i  modsat  Fald  vilde  det  være  et 
stort  Tab  for  Staten  Utah  og  den  hele  amerikanske  Nation. 


ELEMENTERNE  ER  EVIGE. 

Ved  Ældste  PARLEY  P.  PRATT. 
(Fortsat  fra  Side  211.) 

Og  hvad  skal  jeg  sige  mere.  Thi  der  vilde  fattes  mig  Tid  til 
at  fremstille  og  udmale  hver  for  sig  de  mange  forskellige  On- 
der, Umaadelighed,  Udsvævelse,  Usædelighed,  Stolthed,  Over- 
daadighed,  Lediggang,  Gerrighed,  Hovmod,  Ærgerrighed,  Had 
og  Misundelse,  Præstelist  og  Forfølgelse  med  alle  deres  ved- 
hængende Følger,  Kvaler,  Elendighed,  Sorg,  Smerte,  Sygdom 
og  Dod,  som  alle  har  bidraget  til  at  bringe  Menneskeslægten 
ned  til  en  ubeskrivelig  Sorgens  og  Elendighedens  Tilstand. 
Manddommens  ædle  og  majestætiske  Træk  er  ofte  ved  disse 
Laster  blevet  forvandlet  til  dæmoniske  Furiers  skrækkelige 
og  afskyelige  Billeder  —  Jordens  dejligste  Døtre  med  engle- 
lig Skonhed  er  ligesaa  ofte  blevet  Genstand  for  blandet  Med- 
lidenhed og  Foragt;  men  stands,  min  Sjæl,  med  længere  at 
dvæle  ved  disse  gruelige  Scener,  mit  Hjerte  bedrøves,  og  mine 
Øjne  fyldes  med  Taarer,  medens  jeg  betragter  de  Scener  af 
Kummer  og  Elendighed,  som  Synden  har  frembragt  i  Ver- 
den. O  Elendighed,  hvor  har  Du  ikke  triumferet!  O  Dod,  hvor 
mange  er  ikke  Dine  Sejre! 

Troner  og  Herredommer  og  Magter  og  Riger  er  sunkne 
under  Din  alt  betvingende  Haand,  deres  Konger  og  Adelige, 
Fyrster  og  Herrer,  Talere  og  Statsmænd  har  ved  Dit  fordær- 
velige Aandepust  fundet  en  almindelig  Grav. 

Alderens  Ærværdighed,  Ungdommens  legende,  smilende 
Uskyldighed  eller  Skønhedens  Ynde  kunde  ikke  frelse  for  Dit 

rædselsfulde  Favntag,  o  Død;  Du  har  opslugt  Nationerne  som 
et  graadigt  Hav,  og  Du  hungrer  endnu,  Du  har  drukket 
Strømme  af  Blod  og  badet  Dig  i  Oceaner  af  Taarer,  og  Din 
Torst  raser  endnu  usvækket.  Hverhen,  hvorhen  skal  jeg  vende 
mig  for  Trøst?  I  hvilket  hemmeligt  Kammer  skal  jeg  skjule 
mig  for  at  undgaa  Din  hastige  Forfølgelse?  Om  jeg  end  vilde 
ophobe  Guld  som  Støv,  kan  jeg  dog  ikke  underkobe  Dig.  Om 
jeg  vilde  forskanse  min  Bolig  med  Bjergenes  Klipper,  vilde 
Dine  Pile  dog  gennemtrænge  dem  som  Spindelvæv  og  bane 
sig  Vej  til  mit  Hjerte.  Dersom  jeg  vilde  svæve  hojt  op  mod 
Æterens  Blaa  som  Ørnen  eller  fly  til  Ørkenens  vildeste,  odeste 
Steder  eller  skjule  mig  i  den  skumle  Underskov  hos  Nattens 
ensomme  Fugle  eller  med  Flagermusen  flyve  til  Hulens  in- 
derste Kroge,  vilde  dog  Dine  Skridt  folge  mig  og  Din  Haand 
ramme  mig.  Ej  nytter  hos  Dig  den  Vises  Argumenter,  den 
Veltalendes  blomstrende  Tale.  Enkens  Taarer,  den  Fader- 
løses Jammer  eller  den  Elskendes  hjertegribende  Sorg  kunde 
ikke  bevæge  Dig  til  Medlidenhed,  Du  spotter  Menneskenes 
Suk  og  Taarer;  Du  haaner  Kærlighedens  og  Hengivenhedens 
Strenge,  som  genlyder  i  ethvert  Hjerte.  Hvilken  mægtig  Kraft 
skal  standse  Din  store  Lobebane  og  sætte  Landemærker  og 
Grænser,  hvorover  Du  ikke  kan  naa?  Hvis  mægtige  Stemme 
skal  byde,  sigende:  »Saa  langt  og  ikke  længer  skal  Du  gaa, 
her  skal  Du  standse  Dine  stolte  Bølgers  Strom?«  Hvilken  al- 
mægtig Sejrherre  skal  fore  Dig  fangen,  skal  bryde  Dine  Læn- 
ker, aabne  Dine  skumle  Fængslers  Dore  og  sætte  Dine  tal- 
lose  Millioner  Fanger  fri.  Hvem  skal  læge  de  brudte  Hjerter, 
troste  de  Sorgende,  aftørre  Kummerens  Taarer,  aabne  Fængs- 
lets Dore  for  de  Bundne,  sætte  Fanger  i  Frihed,  gøre  Ende 
paa  Synd  og  Undertrykkelse,  fremføre  evig  Retfærdighed,  be- 
sejre Døden,  gengive  Skabelsen  dens  oprindelige  Skonhed, 
Herlighed,  Fortrinlighed  og  Fuldkommenhed,  »og  tilintetgøre 
ham,  som  har  Dødens  Magt,  hvilken  er  Djævelen«,  og  befri 
dem,  »som  hele  deres  Liv  formedelst  Døds  Frygt  var  mider 
Trældom?«  —  Hor:  saaledes  elskede  Gud  Verden,  at  han  gav 

den  sin  Son,  den  Enbaarne,  at  ingen  skal  fortabes,  men  alle 
have  et  evigt  Liv. 

Han  kommer  til  Jorden  og  paatager  sig  Kod  og  Blod,  endog 
Abrahams  Sæd,  og  dette  i  det  udtrykkelige  Øjemed  at  over- 
vinde Synd  og  Dod  og  genoprejse  en  fortabt  og  falden  Verden 
til  dens  tidligere  Fuldkommenhed,  saa  at  den  kan  være  skik- 
ket til  evigt  Liv  og  Lykke. 

»Thi  ligesom  alle  dor  i  Adam,  saa  skal  ogsaa  alle  levende- 
gøres i  Kristus.«  Lad  nu  Læseren  bestræbe  sig  for  særlig  at 
forstaa  Formaalet  for  Jesu  Kristi  Mission  til  vor  Verden,  og 
hvad  der  skulde  udrettes  ved  hans  Død  og  Opstandelse.  Vi 
har  allerede  bestræbt  os  for  at  fremstille  Folgerne  af  Adams 
Overtrædelse,  saavel  fra  et  fysisk  som  fra  et  moralsk  Syns- 
punkt; vi  har  set,  at  Synden  virksomt  indvirkede  paa  selve  Jor- 
den, saavelsom  paa  alle  dens  Dyre-  og  Plantefrembringelser. 
Øjemedet  med,  at  Frelseren  blødte  og  docle  som  et  Sonoffer 
for  Synd,  var  ikke  blot  i  en  moralsk  Forstand  at  forløse  Men- 
nesket fra  dets  fortabte  og  faldne  Tilstand,  men  tillige  at  op- 
rejse den  fysiske  Verden  fra  Faldets  Virkninger,  at  lutre  Ele- 
menterne og  at  fremstille  Jorden  i  uplettet  Renhed  for  Guds 
Trone,  som  en  passende  Arvelod  for  den  genløste  Skare,  som 
er  bestemt  til  at  arve  den  i  al  Evighed.  Dersom  der  fremsættes 
det  Sporgsmaal,  hvorfor  Kristus  døde,  da  er  Svaret,  for  det 
første:  han  døde  for  alle  af  Adams  Slægt;  for  det  andet:  for 
alle  Jordens  Frembringelser,  forsaavidt  de  paavirkedes  af 
Menneskets  Fald.  De  forskellige  Jordens  Dyr  vil  omsider  fole 
og  nyde  Virkningerne  af  denne  Genløsning,  nøjagtig  i  samme 
Grad  som  de  paavirkedes  af  Faldet.  For  det  tredje:  Kristus 
døde  paa  Jorden  selv  for  at  forlose  den  for  alle  Faldets  Virk- 
ninger, at  den  kan  blive  lutret  fra  Synd  og  erholde  evigt  Liv. 
Denne  Forløsning  var  almindelig,  forsaavidt  Folgerne  af 
Adams  Overtrædelse  angaar,  og  det  uden  Betingelser  for 
Skabningen.  Alt,  hvad  der  tabtes  eller  i  mindste  Maade  paa- 
virkedes ved  Menneskets  Fald,  vil  sluttelig  blive  genoprettet 
ved  Jesus  Krislus,  hele  Skabningen  vil  blive  forløst  fra  dens 

skrækkelige  Forbandelse,  og  hele  Menneskeslægten  forløst  fra 
Døden  og  alle  de  frygtelige  Følger  af  vore  første  Forældres 
Overtrædelse,  og  dette  uden  Betingelse  af  Tro  og  Omvendelse 
eller  nogen  Gerning  fra  Skabningens  Side,  thi  alt,  hvad  der 
uden  vor  Medvirken  eller  Vilje  tabtes  ved  Adams  Overtræ- 
delse, genoprettes  ved  Jesus  Kristus  uden  vor  Medvirken 
eller  Vilje.  Saaledes  vil  alle  blive  oprejst  fra  de  Døde,  og  Aan- 
den  og  Legemet  blive  genforenet,  det  hele  vil  blive  udødeligt 
for  ikke  mere  at  adskilles. 

Denne  Frelse  er  uden  Betingelser  og  bevirkes  blot  ved 
Kristi  Forsoning,  den  forløser  uden  nogen  Fordring  paa  ny 
Fødsel  eller  Daab,  og  de  spæde  Børn,  der  ikke  er  i  Stand  til 
at  begaa  nogen  virkelig  Overtrædelse  og  derfor  ikke  behøver 
nogen  Frelse  for  personlig  Synd,  er  derfor  i  en  frelst  og  ikke 
i  en  fortabt  Tilstand  og  er  saaledes  i  Guds  Rige,  og  i  deres 
Barndom  behøver  de  ingen  Ordinancer,  intet  Evangelium  for 
at  frelse  dem,  thi  de  er  allerede  frelst  ved  Forsoningen,  der- 
for er  Evangeliet  og  dets  Ordinancer  kun  for  de,  som  er  naaet 
til  Skelsaar  og  Alder.  Men  medens  jeg  omtaler  Forløsningen, 
maa  jeg  ikke  forbigaa  en  anden  og  meget  forskellig  Del  af 
Genstanden,  nemlig,  efter  at  alle  Mennesker  er  forløst  fra 
Faldet  og  oprejst  fra  de  Døde,  idet  deres  Aand  og  Legeme  er 
genforenet  for  ikke  mere  at  se  Forkrænkelighed,  skal  de  alle 
dømmes  for  deres  egne  personlige  Gerninger  i  Kødet,  ikke  for 
Adams  Overtrædelse,  ej  heller  ifølge  ubetinget  Naade.  Her 
ender  Frelsen  uden  Gerninger,  her  kommer  Nødvendigheden 
af  Frelse  for  virkelig  Synd,  fra  personlig  Overtrædelse,  fra 
hvilken  ingen  kan  forløses  uden  ved  Jesu  Kristi  forsonende 
Blod,  naar  det  tilvejebringer  Naade  for  hver  personlig  Over- 
træder, og  dette  kan  kun  ske  paa  Betingelse  af  Tro,  Omven- 
delse og  Lydighed  mod  Evangeliet.  Alle,  som  undlader  at  op- 
fylde Evangeliets  Fordringer,  vil  blive  fordømt  paa  Dom- 
mens Dag,  ikke  for  Adams  Fald,  men  for  deres  egne  Synder. 
Men  da  vort  Emne  særlig  indskrænker  sig  til  den  fysiske  Ver- 
dens Frelse  og  Varighed,  Stoffernes  Fornyelse  og  Genfodelse 

og  Elementernes  Genoprejsning  til  en  evig  og  uforanderlig 
Renheds  Tilstand,  maa  vi  forlade  den  yderlige  Udvikling  af 
disse  saa  ofte  bestridte  Punkter  i  Teologien  og  komme  direkte 
til  det  os  foreliggende  Emne.  Lad  os  nu  nojere  undersøge  det 
opstandne,  udødelige  Legemes  fysiske  Bygning  og  Bestand- 
dele, bestræbe  os  for  at  forvisse  os  om  i  bestemte,  tydelige 
Udtryk,  om  det  virkelig  bestaar  af  Kød  og  Ben,  af  Stof  saavel 
som  af  Aand,  og  hvis  saa  er,  at  bestræbe  os  for  at  lære  noget 
om  dets  Opholdssted  og  endelig  Bestemmelse.  Eftersom  Kri- 
stus var  Forstegroden  i  de  Dodes  Opstandelse,  og  den  eneste, 
hvis  Historie  efter  Opstandelsen  er  os  overleveret,  og  eftersom 
han  er  Opstandelsens  store  Hoved  og  Mønster,  vil  vi  bestræbe 
os  for  at  tage  i  Betragtning  alle  de  Enkeltheder,  der  kan  tjene 
til  at  kaste  Lys  over  Genstanden,  om  hans  Legemes  fysiske 
Beskaffenhed  baade  før  og  efter,  at  han  opstod  fra  de  Døde. 
Hans  Moder  var  en  Jomfru,  et  af  Herren  udkaaret  Redskab, 
der  undfangedes  ved  den  Helligaands  Kraft  og  fødte  et  Barn, 
bestaaende  af  Kød  og  Blod,  og  som  i  sin  fysiske  Organisation 
i  ingen  Henseende  adskilte  sig  fra  andre  Born  af  Abrahams 
Sæd. 

Lig  alle  andre  Børn  i  deres  spæde  Tilstand  erholdt  han 
uden  Tvivl  sin  Næring  fra  sin  Moders  Bryst,  lig  alle  andre 
var  han  hjælpeløs  og  afhængig  af  sine  Forældres  Omsorg  og 
Beskyttelse,  der  paa  Guds  Befaling  flygtede  til  Ægypten  for 
at  beskytte  ham  for  Herodes  grusomme  Sværd,  der  befrygtede 
en  Medbejler  i  det  spæde  Barn  i  Bethlehem;  lig  alle  andre 
tiltog  han  i  Vækst  formedelst  den  Føde,  han  tog  til  sig,  og  den 
Styrke,  den  meddelte  i  hans  fysiske  Legeme,  og  da  han  var 
naaet  til  Manddomsalderen,  bestod  hans  Legeme  af  de  samme 
jordiske  Bestanddele  eller  de  samme  Elementer,  som  udgør 
det  menneskelige  System  i  Almindelighed.  Han  var  i  enhver 
Henseende  underkastet  de  Skrøbeligheder,  Lidenskaber,  Glæ- 
der, Bedrøvelser,  Sorger,  Bekymringer,  Smerter  og  Fristelser, 
som  er  almindelig  for  Menneskene,  og  som  en  Følge  heraf  ser 
vi  ham  sørge,  græde,  fryde  sig,  klage  og  bekymres  og  lidende 

af  Hunger,  Torst,  Træthed,  Fristelse  etc,  og  vi  ser  ham  og- 
saa  i  Besiddelse  af  den  fineste  Følsomhed  for  naturlig  Kær- 
lighed og  Modtagelighed  for  noje  og  fortroligt  Venskab.  Dette 
fremstilles  til  Overflødighed  i  hans  nøje  og  fortrolige  Venskab 
med  Lazarus  af  Bethania  og  hans  varmhjertede  Søstre  Martha 
og  Maria.  Han  græd  med  inderlig  Kærligheds  Taarer  ved  sin 
afdøde  Ven  Lazarus's  Grav  og  blandede  sine  Taarer  med  de 
sorgbetyngede  og  utrøstelige  Søstre,  som  om  han  vilde  hjælpe 
dem  at  bære  deres  Sorg,  saa  Jøderne  udbrød:  »Se,  hvor  han 
elskede  ham.«  Et  andet  slaaende  Eksempel  paa  denne  natur- 
lige Kærlighed  er  hans  høje  Fortrolighed  med  sin  elskede 
Discipel  Johannes.  Denne  Apostel  var  hans  fortroligste  Ven  og 
lænede  sig  ved  Nadveren  til  hans  Bryst,  og  ved  ham  stillede 
de  andre  Spørgsmaal  om  Genstande,  som  de  ikke  følte  sig 
dristige  nok  til  at  spørge  om;  han  kaldes  hyppigt  »den  Dis- 
cipel som  Jesus  elskede«.  Nu  maa  vi  antage,  at  Jesus  elskede 
dem  alle  som  sine  Disciple  og  Efterfølgere;  men  i  naturlig 
Kærlighed  var  Johannes  hans  Yndling;  til  ham  anbefalede 
han  sin  sorgfulde,  utrøstelige  Moder,  da  han  var  ved  at  ud- 
aande  paa  Korset,  og  fra  den  Tid  af  blev  Maria,  Jesu  Moder, 
et  Medlem  af  Johannes's  Familje.  »Han  tog  hende  hjem  til 
sit  eget  Hus.« 

Efter  at  Jesus  havde  taget  kærlig  Afsked  med  sine  sør- 
gende Venner,  opgav  han  omsider  Aanden,  og  hans  legem- 
løse  Aand  fandt  Hvile  i  Paradiset,  medens  hans  livløse  Le- 
geme blev  omhyggelig  indsvøbt  i  Linklæder  og  nedlagt  i  en 
Gravhvælving;  men  af  Frygt  for  Udøvelsen  af  noget  som  helst 
Bedrageri  af  hans  utrøstelige  og  sorgende  Disciple,  blev  Grav- 
hvælvingens Indgang  tilspærret  med  et  stor  Sten  og  forseglet 
med  Kongemagtens  Segl,  og  desuden  bevogtedes  den  af  en 
stærk  romersk  Vagt,  der  passede  paa  baade  ved  Dag  og  Nat. 
Men  tidlig  paa  den  tredje  Dags  Morgen  nedsteg  en  Engel,  ved 
hvis  Nærværelses  Herlighed  Soldaterne  faldt  om  som  Dode. 
Seglet  brodes,  Stenen  bortrulledes,  Gravhvælvingens  Indgang 
aabnedes,  og  hans  Legeme,  der  genoplivedes  af  den  tilbage- 

vendende    Aand,   vaagnede    af    sin    Slummer   og    fremstod    i 
Triumf  fra  de  Dodes  Boliger.  (Fortsættes). 


SOM  MENNESKET  TÆNKER  — 

Af  Orison  Swett  Marden. 

For  alle  gode  Tanker 
de  kan  slet  ikke  dø, 
før  endnu  bedre  Tanker 
er  spiret  af  deres  Frø. 

J.  P.  Jacobsen. 

»Lærer  vi  forst  at  forstem,  at  vi  ved  at  drive  pessimistiske, 
vrede  og  bitre  Tanker  fra  os  ogsaa  i  stor  Udstrækning  driver 
Sygdom  og  Uheld  fra  os,  og  at  vi  ved  at  udvikle  et  mere  ven± 
ligt  og  lykkeligt  Sind  samtidig  fremmer  vor  hele  Velfærd, 
vil  dette  sikkert  faa  os  til  endnu  mere  at  tilegne  os  Herre- 
dømmet over  vort  Sinds  Kræfter.« 

Ved  at  analysere  Straalerne  fra  en  Stjerne,  Millioner  af 
Mile  borte,  kan  vi  sige  hvilke  Metaldampe,  der  findes  i  dens 
glødende  Atmosfære.  Hvert  Metal  danner  sin  særlige  Streg  i 
Spektret,  naar  Lyset  sønderdeles  i  et  Prisme. 

En  øvet  aandelig  Kemist  skulde  kunne  analysere  selv  en 
ganske  fremmed  Persons  Karakter  og  sige,  hvilken  uharmo- 
nisk Tanke  eller  daarlig  Stræben,  der  kaster  sin  skæbne- 
svangre Skygge  over  Vedkommendes  Personlighed. 

En  Ting  har  netop  den  Magt  over  os,  som  vi  selv  giver  den. 
Det,  der  slaar  den  enes  Hjerte  med  Rædsel  og  lammer  hans 
Kraft,  faar  maaske  ikke  en  anden  til  at  blinke.  Jeg  kender 
nogle  enkelte,  der  har  trænet  deres  Tanker  saa  godt,  at  de 
ikke  lader  noget  bringe  dem  ud  af  Ligevægt.  Om  Du  lider 
under  Angst  og  Ærgrelse,  har  Du  ganske  sikkert  selv  ud- 
rustet noget  med  denne  Magt  over  Dig;  ellers  kunde  det  ikke 
have  faaet  saadant  Hold  i  Dig.  Selve  den  Kendsgerning,  at 
Du  frygter  det,  viser,  at  Du  har  tilvejebragt  et  Forhold  mel- 
lem det  og  Dig,  som  Du  kunde  bryde,  om  Du  blot  forstod  at 

anvende  Din  aandelige  Kemi.  Enhver  ulykkelig,  nedslaaet, 
kedelig  Sindstilstand  skyldes  en  Sjælsgift,  som  det  skulde 
være  lige  saa  let  at  anvende  Modgift  for,  som  det  er  at  slukke 
Ild  med  Vand. 

Vi  begynder  netop  nu  at  se  den  vidunderlige  videnskabe- 
lige Sandhed  af  den  Filosofi,  der  byder  os  at  elske  vore  Fjen- 
der; thi  om  vi  hader  dem,  bærer  vi  blot  mere  Ved  til  Liden- 
skabens Baal,  medens  Kærlighed  slukker  det.  Kærligheden 
neutraliserer  Hadet  og  Skinsygen  og  skaber  Venner  af  vore 
Fjender.  Der  er  intet  i  sand  Kærlighed,  som  kan  skabe  en 
Fjende.  Det  Raad,  at  elske  vore  Fjender,  er  derfor  ligesaa 
videnskabelig  begrundet  som  det  Raad,  at  slukke  Ild  med 
Vand. 

Hvor  hurtig  og  virksom  er  ikke  Renhedstanken  til  at  øde- 
lægge og  ophæve  Virkningen  af  den  urene  Tanke,  den  sanse- 
lige Indskydelse!  Hvem  har  ikke  set  den  vidunderlige  For- 
andring, som  ren,  uselvisk  Kærlighed  har  frembragt  i  en  lav, 
dyrisk  Natur  i  forholdsvis  kort  Tid? 

Det,  der  kommer  fra  andre,  svarer  til  det,  som  vi  sender 
dem.  Hvad  vi  søger  at  se  hos  dem,  finder  vi  der.  Søger  vi  at  se 
det  gode  og  finde  det  ædle,  rene  og  sande,  springer  disse  Egen- 
skaber frem  for  at  mødes  med  de  samme  hos  os  selv.  Men  om 
vi  paa  den  anden  Side  leder  efter  det  slette,  skal  vi  nok  finde 
det.  Nærer  vi  lave,  skinsyge,  misundelige,  ringeagtende  Tan- 
ker om  andre  og  ser  efter  Dyret  i  dem,  skal  Dyret  snart 
komme  frem  og  møde  os.  Vi  udstraaler  til  andre  vor  egen 
Vurdering  af  dem,  vore  egne  Tanker  om  dem. 

Om  Kærlighedens  og  Barmhjertighedens  uforgængelige 
Aand  i  Dig  taler  til  et  Menneske,  han  være  saa  stor  Forbry- 
der, han  vil,  vil  noget  af  den  samme  Aand  møde  Dig  fra  ham; 
men  om  Du  udslynger  djævelske,  sataniske  Kræfter  —  Had, 
Skinsyge,  Misundelse  —  vil  de  søge  at  vække  Djævelen  til 
Live  og  kalde  ham  frem  i  den  Person,  som  Din  Tankeudstraa- 
ling  paavirker.  Det  gode  vil  møde  det  gode;  ondt  kommer  som 
Svar  paa  ondt;  Had  kommer  for  at  møde  Had,  og  Kærlighed 

moder  Kærlighed.  Tankens  Love  er  ligesaa  uomstødelige  som 
Matematikens.  Selv  Dyrenes  Natur  giver  Gensvar  efter  vore 
Tankers  Art.  En  Dyretæmmer  kan  lede  et  vildt  Dyr  med  en 
Snor  ved  at  bruge  Venlighed  og  Mildhed,  hvor  ti  Mennesker 
ikke  kan  faa  det  af  Stedet  ved  Anspændelse  af  deres  yderste 
Kraft. 

»Om  en  Mand  med  Forsæt  gør  mig  Uret,«  siger  en  Bud- 
dhist, »vil  jeg  gengælde  ham  med  uforbeholden  Kærlighed; 
jo  mere  ondt  der  kommer  fra  ham,  desto  mere  godt  skal  der 
udgaa  fra  mig.« 

Den  Tid  vil  komme,  da  man  ligesaa  lidt  giver  Ufredstan- 
ker  Adgang  til  sit  Sind,  som  man  saar  Tidselfrø  i  sin  Have. 

Enhver,  der  betragter  Din  nuværende  Karakter,  Din  mo- 
ralske Host,  véd,  hvad  Du  har  nedlagt  i  Din  Ungdoms  Jord- 
bund. De  behøver  ikke  at  gaa  tilbage  i  Tiden  og  rette  Efter- 
spørgsler om  Dit  Liv  i  Barndommen;  Afgrøden  fortæller  Hi- 
storien; Du  høster  simpelthen,  hvad  Du  har  saaet.  Du  venter 
ikke,  at  Roser  skal  dufte  Dig  i  Møde,  hvor  Du  har  saaet  Tids- 
ler. Og  hvor  kan  Du  vente  at  høste  Venlighed  og  Lykke  efter 
en  Sæd  af  Hævnens  og  Brutalitetens  Tidselfrø? 

Om  vi  paa  den  anden  Side  udsaar  Barmhjertighed,  Høj- 
sind, Opmuntring  og  opløftende  Tanker,  skal  vi  høste  Har- 
moniens, Skønhedens  og  Glædens  gyldne  Høst.  Om  den 
Tankesæd,  vi  udsaar,  er  lys  og  rig  til  Overflod,  skal  vi  høste 
Overflod;  men  er  det  en  mager,  udpint,  kneben  og  modløs 
Tankesæd,  vil  vi  høste  Armod. 

Mange  Mennesker  synes  at  tro,  at  vi  er  rystede  sammen 
i  en  Verden  af  Tilfældigheder,  førte  hid  og  did  af  en  grusom 
Skæbne;  men  Sandheden  er,  at  vi  lever  i  en  Verden  af  abso- 
lut Lov  og  Orden,  hvor  intet  hænder  tilfældig,  intet  sker  uden 
en  Grund,  en  tilstrækkelig  Grund,  hvor  selv  den  mindste  En- 
kelthed i  vort  Liv  er  underkastet  en  ligesaa  usvigelig  Lov  som 
den,  der  holder  Himmellegemerne  i  deres  Løb  med  en  saa 
fuldendt  Nøjagtighed,  at  de  ikke  afviger  en  Brøkdel  af  et  Se- 
kund i  hundrede  Aar  i  deres  utallige  Millioner  lange  Baner. 

Hvor  som  helst  vi  ser  Ufred  og  Mislyd,  véd  vi,  at  det  er 
Hosten  efter  en  Ufredssæd.  Ufred  og  Mislyd  af  enhver  Slags, 
enten  den  giver  sig  Udtryk  i  Lidelse,  i  Sygdom,  i  Fattigdom, 
i  Nederlag  eller  i  Lykke,  betyder  simpelthen,  at  nogen  er  ude 
af  Harmoni  med  sit  bedre  Jeg,  er  ikke  i  Harmoni  med  sin 
guddommelige  Bestemmelse. 

Den,  der  altid  beklager  sig  over  sin  Skæbne  og  giver  andre 
Skylden  for  sine  Uheld,  er  ikke  det  Menneske,  han  skal  være. 
Han  er  blot  et  Vrængebillede  af  det  Menneske,  Gud  ønskede 
at  gøre  ham  til.  En  Gang  —  naar  og  hvor  véd  vi  endnu  ikke 

—  skal  vi  faa  lært  at  beskytte  os  imod  de  Tanker,  som  er  vore 
Fjender,  og  dræbe  de  Følelser,  der  er  vore  Fjender,  paa 
samme  Maade  som  vi  beskytter  vore  Hjem  mod  Rovere.  Vi 
skal  faa  lært  at  udelukke  fra  vort  Sind  alle  hine  Ufredstan- 
ker  eller  at  bruge  de  modsatte  Tanker  som  Modgift,  fordi 
Ufredstankerne  bringer  os  denne  skæbnesvangre  Host  af 
Smerte  og  Lidelse,  Ydmygelse  og  Tilintetgørelse.  Alle  Tan- 
ker, som  forudsætter  Skrøbelighed,  Nederlag,  Ulykke  eller 
Fattigdom,  er  nedbrydende,  negative  Tanker.  De  er  vore 
Fjender.  Brændemærk  dem,  naar  de  søger  at  faa  Indgang  hos 
Dig.  Undgaa  dem,  som  Du  vilde  undgaa  Tyve;  thi  de  er  Tyve 

—  de  stjæler  Dit  Velbefindende,  Din  Fred,  Din  Kraft,  Lykke 
og  Fremgang. 

Fremtidens  Menneske  vil  forstaa,  at  enhver  Ufredstanke, 
enhver  Stræben  efter  al  vinde  en  uværdig  Fordel  paa  en  an- 
dens Bekostning,  efter  at  faa,  hvad  der  ikke  rettelig  tilkom- 
mer ham,  vil  skade  ham  langt  mere,  end  det  er  værd,  som 
han  kunde  vinde  derved.  Han  vil  finde,  at  Tingene  er  saaledes 
indrettede  her  i  Verden,  at  ingen  Afvigelse  fra  Retfærdighed, 
Billighed,  Ærlighed  og  Uselviskhed  betaler  sig.  Den  Tid  maa 
komme,  da  hvert  menneskeligt  Væsen  vil  ønske  at  handle  ret 
og  være  sand  og  retfærdig  —  om  ikke  for  anden,  saa  fordi  det 
vil  bringe  Glæde,  Fred  og  Fremgang. 

Mennesket  vil  opnaa  Tusindaarsriget,  naar  han  faar  lært 
at  fatte  og  beholde  det  rette  Sind  overfor  sine  Medmennesker. 
Den  Tid  maa  komme,  da  man  finder  det  uendelig  meget  let- 

tere  at  gøre  Ret  end  Uret,  da  Folk  ivrig  efterfølger  den  gyldne 
Regel,  fordi  dette  vil  fore  til  Fred  og  Velbehag  blandt  alle 
Mennesker. 


MIN  MOR. 

Det  er  hellige  Ord,  der  staar  over  disse  Linjer,  Ord,  der 
rummer  Følelser,  som  næppe  kan  tolkes. 

At  være  en  Mor,  er  at  besidde  Livets  højeste  Kald  og  An- 
svar. I  alle  virkelige  Hjem  er  Faderen  Hjernen  og  Moderen 
Hjertet.  Jeg  kender  intet  paa  Jord  saa  inspirerende  som  en 
Moders  Kærlighed,  og  jeg  mindes  Personligheder  som  Kristus, 
Abraham  Lincoln  og  H.  C.  Andersen,  der  alle  kunde  tale  med 
om,  hvad  en  Moders  Kærlighed  betyder.  Vi  husker  alle  det 
lille,  gribende  Træk  fra  Salomons  Dommervirksomhed,  og  vi 
boj  er  os  i  Ærbødighed  for  den  ophøjede  Følelse,  der  fik  hin 
stakkels  Kvinde  til  hellere  at  give  sit  Barn  fra  sig,  end  se 
det  dø:  det  var  Moderkærligheden.  Det  er  meget  faa  Men- 
nesker, der  ikke  har  bevaret  nogle  uforgængelige  Erindringer 
om  deres  Mors  Kærlighed;  de  fleste  har  i  Tusindtal  af  Beviser 
for  den,  og  de,  hvis  Mor  er  draget  bort  til  en  anden  Verden, 
har  utalte,  skonne  Minder  om  hendes  uselviske,  opofrende 
Kamp  for  sit  Barn. 

Disse  Linjer  er  en  stille,  ærbødig  og  kærlig  Hyldest  til 
Din  og  min  Mor,  til  den  uforglemmelige  Skikkelse,  hvis  Skøn- 
hed ikke  beror  paa  Ansigtets  formfuldendte  Linjer,  men  paa 
indre  Adel  og  Uselviskhed. 

Lille  Mor!  Dit  Navn  er  besunget  af  navnkundige  Skjalde 
og  ædle  Vismænd  fra  Arilds  Tid  til  vore  Dage;  „Eventyrfor- 
tælleren beretter  os,  hvorledes  Du  lod  Dine  Øjne  stikke  ud 
for  at  faa  Dit  Barn  igen;  den  almægtige  Regent  siger,  at  han 
skylder  Dig  sin  Magt  og  Glans.  Og  Hvorfor?  Fordi  Du  gav 
dem  alle  af  Din  rige,  ubegrænsede  Kærlighed,  en  Kærlighed, 
der  er  langmodig,  retfærdig  og  ubesmittet  som  ingen  anden, 
en  Kærlighed,  der  tror  alt,  haaber  alt,  taaler  alt.  .  .  . 

Over  hele  Verden  holder  man  aarlig   en  Dag  hellig  for 

Dit  Navns  Skyld,  og  i  Himlens  Boger  er  indskrevet  med  Ære 
Dit  Navn  og  Dine  Gerninger.  Ikke  ved  Tugt  og  ikke  ved 
Haardhed,  ej  heller  ved  kunstfærdige  Taler,  men  ved  Din 
Aands  Renhed  og  Blidhed  kalder  Du  nu  Taarer  frem  i  vore 
Øjne  ved  Erindringen  om,  hvad  Du  har  gjort  for  os. 

Saa  være  da  Dit  Navn  indskrevet  i  mit  Hjerte!  Jeg  ofrer 
Dig  mere  end  Blomster  og  Taarer  paa  Din  Grav,  thi  herved 
vier  jeg  mit  Liv  til  at  gøre  det,  Du  lærte  mig:  alt,  som  er  ret, 
at  jeg  aldrig  skal  gøre  Dig  til  Skamme,  men  føje  nye  Blade 
til  Dine  Minders  Hæderskrans.  De  svandt,  de  svandt,  de  blide 
Barndomsdage.  .  .  .  Tak,  Mor,  fordi  Du  lærte  mig  de  første, 
stammende  Ord  og  den  første  Kundskab  om  Gud,  den  evige 
Fader,  og  den,  han  udsendte,  Jesus  Kristus.  Dit  Kald  er  stort, 
Dit  Navn  vil  aldrig  glemmes. 

Min  Barndoms  Sange  har  hellig  Klang, 
som  alt,  hvad  jeg  fik  derhjemme. 
Vær  stille,  kære,  og  lyt  engang: 
jeg  hører  min  Moders  Stemme.  .  . 

Og  skrev  mit  Navn  jeg  paa  Danmarks  Tavl, 
blev  nævnt  jeg  blandt  tusind  Skjalde, 
gav  Livet  Roser  og  Gyldenavl  — 
min  Moder  staar  først  blandt  alle. 

Gud  signe  hende  for  hver  engang 

hun  nynned'  med  kærlig  Stemme; 

aah,  Barndoms  tyste  og  blide  Sang, 

Dig  kunde  jeg  aldrig  glemme.  Einar  Kiær. 

